**ประชาสัมพันธ์เสียงไร้สาย**

 ด้วย กองส่งเสริมการเกษตร องค์การบริหารส่วนตำบลศรีละกอ ได้จัดดำเนินโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ประจำปีงบประมาณ 2562 โดยออกให้บริการฉีดวัคซีนป้องกันโรคพิษสุนัขบ้า แก่สุนัขจรจัด และสุนัขมีเจ้าของในพื้นที่ตำบลศรีละกอ ซึ่งมีเป้าหมายในการลดจำนวนสุนัขที่จะมีโอกาสติดโรคพิษสุนัขบ้าลง โดยเริ่มออกให้บริการตั้งแต่วันที่ 17-23 พฤษภาคม 2562

 สำหรับเจ้าของสุนัขและแมวที่ได้ลงชื่อแจ้งความจำนงขอรับบริการไว้แล้ว สามารถขอรับบริการได้ที่ ศาลาประชาคมของแต่ละหมู่บ้าน ตามตารางการให้บริการ ซึ่งการให้บริการฉีดวัคซีนป้องกันโรคพิษสุนัขบ้ามีวิธีการบริการอยู่ 3 วิธี ดังนี้

 1. กรณีที่เจ้าของสัตว์เลี้ยงไม่สามารถฉีดวัคซีนเองได้ แต่ สะดวกจะนำสัตว์เลี้ยงมาสถานที่บริการ ให้นำสัตว์เลี้ยงมาที่ศาลาประชาคมของหมู่บ้าน
 2. กรณีที่เจ้าของสัตว์เลี้ยงไม่สามารถฉีดวัคซีนเองได้ แต่ ไม่สะดวกจะนำสัตว์เลี้ยงมาสถานที่บริการ เจ้าของสัตว์สามารถมารับเจ้าหน้าที่ไปฉีดวัคซีนให้ที่บ้านได้
 3. กรณีที่เจ้าของสัตว์เลี้ยงสามารถฉีดวัคซีนเองได้แต่ ไม่สะดวกจะนำสัตว์เลี้ยงมาสถานที่บริการ เจ้าของสัตว์สามารถมาขอรับวัคซีนป้องกันโรคพิษสุนัขบ้าไปฉีดเองได้